Leyndu Panama-skjölum með naglalakki
Frederik Obermaier og Bastian Obermayer eru líklega ekki nöfn sem margir kannast við. Þeir eru þó upphafsmennirnir að fjölmiðlastormi síðustu daga.
Í samtali við CNN segist  Bastian Obermayer hafa farið varlega í öll samskipti á liðnu ári. Fyrir rúmu ári síðan fengu þeir ábendingu frá ónafngreindum heimildamanni. Þeir segjast ennþá ekki vita hvað hann heitir eða hver hann er. Þeir voru einungis spurðir hvort þeir hefðu áhuga á að fá gögn.
Það sem þeir fengu í hendur voru Panama-skjölin. Endalaust magn af gögnum. Stærsti gagnaleki sögunnar.
Þeir segja það strax hafa orðið nokkuð ljóst að gögnin bendluðu marga áhrifamikla einstaklinga við félög í skattaskjólum og væru þar af leiðandi líkleg til þess að hafa mikil áhrif.
Eftir að hafa áttað sig á þessu ákváðu þeir að kaupa naglalakk.
"Á þessum tímapunkti hló kærastan mín að mér. Þegar ég fór og keypti naglalakkið," segir  Frederik.
Naglalakkaði þjónaði hins vegar sérstökum tilgangi.
Þeir höfðu komið sér upp gagnaherbergi á skrifstofum þýska dagblaðsins  Süddeutsche Zeitung .. Einungis örfáir höfðu aðgang að skrifstofunni og tölvurnar þar inni voru ekki nettengdar. Þeir vildu vera alveg vissir um að gögnin myndu ekki rata fyrir sjónir óviðkomandi aðila.
"Það var mjög mikilvægt að halda þessu leyndu," segir  Frederik.
Lausnin fólst í því að naglalakka festingar á tölvutöskunum, sem tölvurnar með gögnunum voru geymdar í, með glimmernaglalakki. Þannig væri augljóst ef einhver myndi reyna að komast í töskurnar.
Þrátt fyrir að hafa vitað að gagnalekinn og fréttirnar myndu hafa mikil áhrif segjast þeir fyrst hafa áttað sig á stærðargráðunni þegar uppljóstrarinn Edward Snowden vakti athygli á málinu á Twitter. "Vá, var Edward Snowden í alvöru að tísta um verkefnið sem við höfum verið að vinna að á síðastliðnu ári," segist  Frederik hafa hugsað með sér.
Biggest leak in the history of data journalism just went live, and it's about corruption. pic.twitter.com/638aIu8oSU — Edward Snowden (@Snowden) April 3, 2016
Frederik Obermaier og Bastian Obermayer eru líklega ekki nöfn sem margir kannast við.
Þeir eru þó upphafsmennirnir að fjölmiðlastormi síðustu daga.
Fyrir rúmu ári síðan fengu þeir ábendingu frá ónafngreindum heimildamanni.
Það sem þeir fengu í hendur voru Panama-skjölin.
Þeir vildu vera alveg vissir um að gögnin myndu ekki rata fyrir sjónir óviðkomandi aðila.
Lausnin fólst í því að naglalakka festingar á tölvutöskunum, sem tölvurnar með gögnunum voru geymdar í.